Amathusiini

Aemona
 Amathusia
 Amathuxidia
 Discophora
 Enispe
 Faunis
 Melanocyma
 Stichophthalma
 Taenaris
 Thaumantis
 Thauria
 Zeuxidia

Amathusiini er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). De er middelsstore til store, stort sett brunlige sommerfugler, en del arter har felter av irisiderende blått på vingene. De er gjerne mest aktive i skumringen.

Utseende 
Middelsstore til store (vingespenn gjerne 60 – 160 mm) sommerfugler, vanligvis med brunlige grunnfarger. Vingene er påfallende stor og brede sammenlignet med kroppen. Hodet er forholdsvis stort og bredt, labialpalpene ikke spesielt lange. Antennene er ganske tynne og bare såvidt kølleformede, omtrent så lange som halve forvingen. Som hos andre flikvinger er det fremre beinparet redusert til korte stubber. Forvingene er vanligis avrundet trekantede med markerte, omtrent rettvinklede forhjørner, men hos noen som for eksempel slektn Faunis er spissen helt avrundet. De kan være ensfarget brune eller ha tverrbånd i iridescerende blått (skifter farge etter hvilken vinkel man ser det fra), hvitt eller gult. Hannene har ofte tufser av store, hårlignende skjell (parfymebørster) ved fremkanten av bakvingene nær roten. Disse skiller ut feromoner. Hos noen arter varer lukten fra disse ved lenge etter at sommerfuglen er død. Bakvingene er farget omtrent som forvingene, de er store og brede og kan være avrundet eller trukket ut til en spiss bakerst. Vingenes underside kan være ensfarget brun eller med små, hvite flekker, med tette, lyse eller mørke tverrstriper, eller med øyeflekker. Hos mange arter ligner sommerfuglen sterkt på et vissent blad når vingene er lukket. Larvene er hårete, ofte med hornlignende utvekster.

Levevis 
Amathusiini er skogsinsekter. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Gruppen Amathusiini Moore, 1893
 Melanocyma faunula (Westwood, 1850)
 Slekten Faunis Hübner, 1819 – 11 arter, bl.a:
 Faunis canens Hübner
 Slekten Taenaris Hübner, 1819 – 26 arter
 Slekten Aemona Hewitson, 1868 – to arter
 Slekten Enispe Doubleday, 1848 – fem arter
 Slekten Amathusia Fabricius, 1807 – 13 arter
 Slekten Zeuxidia Hübner, 1826 – ni arter, bl.a.:
 Ametystflikvinge, Zeuxidia amethystus Butler – vakkert blåskinnende art, Thailand, Malaysia og Sumatra
 Slekten Amathuxidia Staudinger, 1887 – tre arter, bl.a.:
 Koh-i-Noor-sommerfugl, Amathuxidia amythaon (Doubleday) – stor og vakker art, vidt utbredt
 Slekten Thaumantis Hübner, 1826 – fire arter
 Thauria aliris (Westwood, 1858) – stor og brokete farget art
 Slekten Discophora Boisduval, 1836 – 11 arter
 Slekten Stichophthalma Felder & Felder, 1862 – 10 arter

Kilder 
 Carter, D. 1994. Sommerfugler fra hele verden. Teknologisk Forlag. ISBN 82-512-0438-0

Eksterne lenker 
 
 Amathusiini på Tree of Life
 Markku Savela's Lepidoptera and some other life forms: Sjekkliste over artene. Hentet 28.12. 2011.

Ringvinger
Sommerfugler formelt beskrevet i 2003